શીર્ષક: અમદાવાદ : મોદી-ટ્રમ્પનું ચિત્ર ધરાવતી દિવાલ પર પેશાબ કરતી વ્યક્તિની તસવીરનું સત્ય - ફૅક્ટ ચેક\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
એ પહેલાં સોશિયલ મીડિયા પર આ દીવાલની એક તસવીર પણ લોકો શૅર કરી રહ્યા છે, જેમાં આ દીવાલ ઉપર એક વ્યક્તિ પેશાબ કરતો દેખાય રહી છે.

કેટલાક લોકો આ તસવીર પોસ્ટ કરીને એ વાતની ટીકા કરી રહ્યા છે કે કરોડોનો ખર્ચ કરીને સરકાર તૈયારીઓ કરાવી રહી છે અને આ વ્યક્તિ દીવાલ ખરાબ કરી રહી છે. 

તો કેટલાક લોકો આ તસવીરમાં પેશાબ કરતી વ્યક્તિને ટાંકીને કહી રહ્યા છે કે 'આ ભારતની અસલ તસવીર છે.'

તો કેટલાક લોકો આ દીવાલને એ દીવાલ સમજી રહ્યા છે જે સરણીયાવાસની ઝૂંપડપટ્ટીની સામે બનાવવામાં આવી છે.

અમદાવાદના અમુક વિસ્તારોમાં રસ્તાઓ પર રંગરોગાન અને સજાવટ કરવામાં આવી રહી છે. 

એક દીવાલ તો અમદાવાદના ઍરપોર્ટ નજીક આવેલા સરણિયાવાસ વિસ્તાર પાસે બનવવામાં આવી છે અને બીજી દીવાલ એ છે જેના પર ભારતના વડા પ્રધાન નરેન્દ્ર મોદી અને અમેરિકાના રાષ્ટ્રપતિ ડોનાલ્ડ ટ્રમ્પનાં ચિત્ર બનાવવામાં આવ્યાં છે. 

જેમકે, સિટિઝન બિલાલ અહેમદ શબ્બુ નામના ટ્વિટર યૂઝરે લખ્યું છે કે "અમેરિકન રાષ્ટ્રપતિ ટ્રમ્પની અમદાવાદની ત્રણ કલાકની મુલાકાત ઉપર 85 કરોડ રૂપિયા મોદી સરકાર ખર્ચ કરી રહી છે. ગરીબી છુપાવવા માટે દીવાલ બનાવી છે, ઝૂંપડપટ્ટીમાં રહેતા 45 પરિવારને ઝૂંપડા ખાલી કરવા માટે નોટિસ આપી છે, તે દીવાલ પર યુવક આ શું કરી રહ્યો છે, હું આની આકરી ટીકા કરું છું. "

કેટલાક લોકો દીવાલની આ તસવીર પોસ્ટ કરતાં 'ગુજરાત મૉડેલ' પર પ્રશ્નો ઊભા કરી રહ્યા છે, તો કેટલાક રમૂજ કરી રહ્યા છે.

જેમ કે, ઉત્તર પ્રદેશમાં સમાજવાદી પાર્ટી સાથે સંકળાયેલા અરવિંદ યાદવે પણ આ તસવીર શૅર કરી છે. 'મોતીપુર કૉંગ્રસ' નામના ફેસબુક યૂઝરે પણ આ ટ્વીટનો સ્ક્રીનશૉટ શૅર કર્યો છે. 

આ તસવીરની તપાસ કરતા બીબીસને જાણવા મળ્યું કે આ તસવીર સત્ય નથી.

ફૅક્ટ ચૅક-1

સોશિયલ મીડિયા પર જે તસવીર એમ કહીને શૅર કરવામાં આવી રહી છે કે 'અમેરિકન રાષ્ટ્રપતિ ટ્રમ્પની અમદાવાદની ત્રણ કલાકની મુલાકાત ઉપર 85 કરોડ મોદી સરકાર ખર્ચ કરી રહી છે. ગરીબી છુપાવવા માટે દીવાલ બનાવી છે, ઝૂંપડપટ્ટીમાં રહેનાર 45 પરિવારોને ઝૂંપડા ખાલી કરવાના નોટિસ ફટકારવામાં આવી છે, તે દીવાલ પર યુવક પેશાબ કરી રહ્યો છે.' 

બીબીસીને જાણવા મળ્યું કે આ બંને દીવાલ અલગ છે.

ઝૂંપડપટ્ટની આગળ જે દીવાલ અમદાવાદ પ્રશાસને બનાવી છે તે અમદાવાદના ઍરપોર્ટ પાસે ઇન્દિરા બ્રિજ નજીક આવેલા સરણિયાવાસ પાસે બનાવવામાં આવી છે. તેની પાછળ ઝૂંપડપટ્ટીઓ છે એ વાત સાચી છે.

પરંતુ મોદી અને ટ્રમ્પના ચિત્ર ધરાવતી લીલો રંગ...